Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: a 11/2000. (VI. 15.) OM rendelethez
Paragraph Index: 399

6. Az ismeretek ellenőrzési rendszere 6.1. Az ismeretek ellenőrzési rendszere a tantervben előírt aláírások, gyakorlati és elméleti jegyek megszerzéséből, a szakdolgozat elkészítéséből, valamint a záróvizsga letételéből tevődik össze. A szakdolgozat témáját a mezőgazdasági szaktanácsadás területéről (pl. kommunikációs módszerek, vállalkozói marketing, minőségbiztosítás, környezetgazdaságtan stb.) kell választani. A szakdolgozat készítőjének bizonyítania kell, hogy jártas a hazai és nemzetközi szakirodalomban, képes annak önálló, kritikai alapon történő alkalmazására, a választott témakörben képes önálló adatgyűjtésre, az adatok szakszerű értékelésére, a kapott eredmények értelmezésére és magas szintű következtetések levonására, készségszinten birtokában van a szaktanácsadás általános és speciális módszereinek. 6.2. Záróvizsga 6.2.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség teljesítése, — a szakdolgozat benyújtása. 6.2.2. A záróvizsga részei: — a szakdolgozat megvédése, — komplex szóbeli vizsga a szaktanácsadás módszertana, a számvitel és pénzgazdálkodás, valamint a vállalkozások gazdaságtana tantárgyakból. 6.2.3. A záróvizsga eredménye A szakdolgozat védése alapján és a szóbeli záróvizsga alkalmából kapott érdemjegyek számtani átlaga. 2000/57. szám Az oktatási miniszter 12/2000. (VI. 15.) OM rendelete az egyetemi és főiskolai szintű szőlész-borász szakmérnöki szakirányú továbbképzési szak képesítési követelményeiről A felsőoktatásról szóló — többször módosított — 1993. évi LXXX. törvény 74. § (1) bekezdés e) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes